**ОБЩИНСКА ИЗБИРАТЕЛНА КОМИСИЯ УГЪРЧИН**

ПРОТОКОЛ № 22/31 октомври 2023 г.

от заседание на Общинска избирателна комисия в община Угърчин

Днес, 31 октомври 2023 година, от 17:30 ч в гр. Угърчин, пл. “Свобода“№ 1, ет. 2, Заседателна зала, се проведе заседание на Общинска избирателна комисия в община Угърчин (ОИК Угърчин), област Ловеч. На заседанието присъстват членове на комисията, както следва:

|  |  |
| --- | --- |
| ПРЕДСЕДАТЕЛ: | Росица Дилянова Димитрова |
| ЗАМЕСТНИК – ПРЕДСЕДАТЕЛ: | Божидар Христов Добревски |
| ЗАМЕСТНИК – ПРЕДСЕДАТЕЛ: | Вася Миткова Скорчева |
| ЗАМЕСТНИК – ПРЕДСЕДАТЕЛ: | Цанка Колева Иванова |
| ЧЛЕНОВЕ: | Антоанета Дончева Борджиева |
|  | Винка Илиева Лисичкова |
|  | Йоана Станиславова Игнатова |
|  | Добромир Пейчев Пейчевски |
|  | Стоянка Петкова Тихолова |
|  | Тинка Василева Гечевска |

Присъстват 10 от общо 11 члена на Комисията. Всички членове са уведомени за датата и часа на насроченото заседание по телефон и чрез съобщение, което е публикувано и на интернет страницата на ОИК Угърчин и е поставено на общодостъпно място - „Информационно табло на Общинска избирателна комисия-LOV36” гр. Угърчин, пл. „Свобода” №1, ет. 2, фоайе в сградата на общинска администрация. Проектът за дневен ред е публикуван на интернет страницата на комисията преди заседанието. Присъстват повече от половината членове, поради което на основание чл. 85, ал. 3 от Изборния кодекс е налице необходимият кворум и ОИК Угърчин може да започне своята работа.

Председателят оповести следния проект на дневен ред:

1. Отстраняване на допусната техническа грешка в решение № 116-МИ от 30.10.2023 г. на Общинска избирателна комисия в община Угърчин, област Ловеч

2. Постъпила Жалба с вх. № 125/31.10.2023 г. от Стефан Данаилов Борисов

3. Разни.

Председателят подложи на гласуване така обявения проект на дневен ред. Бе проведено гласуване и с 10 гласа „За” (Росица Дилянова Димитрова; Божидар Христов Добревски; Вася Миткова Скорчева; Цанка Колева Иванова; Антоанета Дончева Борджиева; Винка Илиева Лисичкова; Добромир Пейчев Пейчевски; Йоана Станиславова Игнатова; Стоянка Петкова Тихолова; Тинка Василева Гечевска) и 0 „Против”, на основание чл. 85, ал. 4 от Изборния кодекс, Общинска избирателна комисия в община Угърчин, област Ловеч прие обявения дневен ред.

**Точка първа:**

Председателят запозна присъстващите с необходимостта да се приеме решение за oтстраняване на допусната техническа грешка в решение № 116-МИ от 30.10.2023 г. При извършена служебна проверка се установява, че е допусната техническа грешка в решение № 116 – МИ от 31.10.2023 г. на Общинска избирателна комисия в община Угърчин, област Ловеч, с което е обявен за избран за кмет на кметство Лесидрен БОРИС СТОЕВ НЕШЕВ. Грешката е относно издигналата го за кандидат за кмет на кметство политическа формация като в решението е изписано, че същият е издигнат от ПП „ГЕРБ“, а следва да е записано, че е издигнат от КОАЛИЦИЯ „БСП ЗА БЪЛГАРИЯ“.

Бе предложен проект на решение, което бе подложено на гласуване. С 10 гласа „За” (Росица Дилянова Димитрова; Божидар Христов Добревски; Вася Миткова Скорчева; Цанка Колева Иванова; Антоанета Дончева Борджиева; Винка Илиева Лисичкова; Добромир Пейчев Пейчевски; Йоана Станиславова Игнатова; Стоянка Петкова Тихолова; Тинка Василева Гечевска) и 0 „Против”, на основание чл. 87, ал. 1, т. 34 от Изборния кодекс, Общинска избирателна комисия в община Угърчин, област Ловеч,

**Р Е Ш И:**

**ДОПУСКА**поправка на техническа грешка в решение № 116 – МИ от 31.10.2023 г. на Общинска избирателна комисия в община Угърчин, област Ловеч, като след думите „издигнат от“ вместо ПП „ГЕРБ“ да се чете КОАЛИЦИЯ „БСП ЗА БЪЛГАРИЯ“.

Настоящото решение може да бъде обжалвано на основание чл. 459, ал. 1 от Изборния кодекс в 7-дневен срок от обявяването му чрез Общинска избирателна комисия в община Угърчин пред Административен съд Ловеч.

**Точка втора:**

Председателят запозна присъстващите, че в Общинска избирателна комисия в община Угърчин е постъпила жалба с вх. № 125/31.10.2023 г. от Стефан Данаилов Борисов, в качеството му на кандидат за общински съветник, в която същият отправя искане за повторно преброяване на бюлетините в следните секции: гр. Угърчин – 113600001; гр. Угърчин – 113600002; гр. Угърчин – 113600003; село Кирчево – 113600009, село Лесидрен – 113600008. Същият твърди, че е възможно да е допусната грешка или нередност при определяне валидността на бюлетините. Жалбата е подадена до председателя на Общинска избирателна комисия в община Угърчин, област Ловеч, в един екземпляр и не съдържа адреса, телефон, факс или електронен адрес. В същата не е посочено дали оспорва решение на комисията.

Бе предложен проект на решение, което бе подложено на гласуване. С 8 гласа „За” (Росица Дилянова Димитрова; Вася Миткова Скорчева; Цанка Колева Иванова; Антоанета Дончева Борджиева; Винка Илиева Лисичкова; Добромир Пейчев Пейчевски; Йоана Станиславова Игнатова; Тинка Василева Гечевска) и 2 „Против” (Божидар Христов Добревски и Стоянка Петкова Тихолова), предвид изложеното и на основание чл. 459 от Изборния кодекс, Общинска избирателна комисия в община Угърчин, област Ловеч

**Р Е Ш И:**

Да изпрати писмо до жалбоподателя, с което да се укаже на същия, че в еднодневен срок от получаването следва да посочи дали обжалва решение на Общинска избирателна комисия в община Угърчин, номер на решението, в случай че се обжалва решение на комисията. Да представи жалбата в два екземпляра, както и да посочи адрес, телефон, факс или електронен адрес, съгласно изискванията на чл. 459 от Изборния кодекс.

Настоящото решение на основание чл. 88, ал. 1 от Изборния кодекс може да бъде оспорвано в тридневен срок от обявяването му пред Централната избирателна комисия.

**Точка трета:**

РАЗНИ: Нямаше предложения.

След изчерпване на дневния ред заседанието бе закрито в 17:45 часа на 31.10.2023 г.

ПРЕДСЕДАТЕЛ:

Росица Димитрова

ЗАМЕСТНИК-ПРЕДСЕДАТЕЛ:

Цанка Иванова